Bayram tonqalı faciəyə səbəb oldu: 3 qız yandı

Yeniyetmə qızların şənlənmək istəyi onları xəstəxanalıq etdi

Dünən Siyəzənin Çıraqqala massivində keçirilən bayram mərasimi faciə ilə nəticələnib. Massivin Mirzə Ələkbər Sabir küçəsində yandırılan bayram tonqalında 3 qız yanıb.

AzNews.az-a daxil olan məlumata görə, hadisə dünən 19.30 radələrində baş verib. Tonqala düşüb yananlardan ikisi dayıqızı-bibiqızı, digəri isə onların qonşusu olub.

Tonqala düşən qızlardan birinin 11-ci sinif şagirdi, digərlərinin isə 14-15 yaşlı yeniyetmələr olduğu bildirilir.

Yanıq xəsarəti alan qızlar əvvəlcə Siyəzən Diqanostika Mərkəzinə aparılıblar. Daha sonra isə yanıq dərəcələri ağır olduğundan xəsarət alan 3 qızın da Bakıya gətirildiyi xəbər verilir. İlkin ehtimallara görə, hadisəyə ehtiyatsızlıq səbəb olub.

Məsələ bardə dahə ətraflı məlumat verəcəyik.

Ruhiyyə
AzNews.az